ଅଧିକ ବସି ରହିବା ବେଶ ମାରାତ୍ମକ, ହୋଇପାରେ ‘ସ୍ପଣ୍ଡିଲାଇଟିସ୍‌
‘ସ୍ପଣ୍ଡିଲାଇଟିସ୍‌
ଆଜିକାଲୀର ଯୁବପିଢ଼ୀ ଦୀର୍ଘ ସମୟ ଧରି ବସି ରହି କାମ କରୁଥିବା ଦେଖାଯାଉଛି ।
ତେବେ ଏପରି କରିବା ଦ୍ୱାରା ଅନେକ ପ୍ରକାରର ସ୍ୱାସ୍ଥ୍ୟଜନିତ ସମସ୍ୟା ଉପୁଜିପାରେ ।
ଯାହାକି ବୟସ ବଢ଼ିବା ସହ ଚିନ୍ତାର କାରଣ ପାଲଟିପାରେ ।
ତେଣୁ ଏଥିପାଇଁ ସତର୍କ ରୁହନ୍ତୁ ।
ଆଜି ଆମେ ବସି ରହିବା ଦ୍ୱାରା ହେଉଥିବା ବଡ଼ ସମସ୍ୟା ବିଷୟରେ କଥା ହେବା ।
ସମସ୍ୟାଟି ହେଉଛି ‘ସ୍ପଣ୍ଡିଲାଇଟିସ୍‌’ ।
ସାଧାରଣତଃ ଏହା ୧୦ ରୁ ୭ଜଣ ଲୋକଙ୍କ ପାଖରେ ଦେଖିବାକୁ ମିଳିଥାଏ ।
ଏଥିରୁ ବଂଚିବା ପାଇଁ ଅତି କମରେ ୧ ଘଣ୍ଟାରେ ଥରେ ଚଲାବୁଲା କରନ୍ତୁ ।
ସ୍ପଣ୍ଡିଲାଇଟିସ୍‌ କ’ଣ
ଏହା ସ୍ମାଇନାଲ କଡ଼୍‌ ସମ୍ବନ୍ଧୀୟ ଏକ ରୋଗ ଅଟେ ।
ଏଥିରେ ସ୍ମାଇନାଲ କଡ଼ରେ କୁଂଚନ ଆସିଯାଇଥାଏ ।
ଏହା ବେଶ କ୍ଷତିକାରକ କହିଲେ ମଧ୍ୟ ଭୁଲ ହେବ ନାହିଁ ।
 ଜାଣନ୍ତୁ ଏହାର ଲକ୍ଷଣ
ଦୀର୍ଘ ସମୟ ଧରି ଛିଡ଼ା ହୋଇ ରହିଲେ, ବସି ରହିଲେ, ରାତିରେ ଶୋଇବା ସମୟରେ, ଛିଙ୍କିବା ସମୟରେ, କାଶିବା ସମୟରେ ଅଥବା ହସିବା ସମୟରେ ହଠାତ ବହୁତ ଅଣ୍ଟାବ୍ୟଥା ହେବା ଏହାର ଲକ୍ଷଣ ।
ରାତିରେ ଶୋଇ ସକାଳେ ଉଠିବା ସମୟରେ ପ୍ରାୟତଃ ବେକରେ ଯନ୍ତ୍ରଣା ଅନୁଭବ କରିବା ।
ପରେ ବେକକୁ ବୁଲାଇବା ଅଥବା ନୁଆଁଇବାରେ ଅସୁବିଧା ପରିଲକ୍ଷିତ ହେବା ଏହାର ଲକ୍ଷଣ ।
ବେକର ପଛଭାଗ ଦରଜ ଲାଗିବା ଅଥବା ମୁଣ୍ଡର ପଛ ଭାଗରେ ଯନ୍ତ୍ରଣା ।
ଦୀର୍ଘ ସମୟ ପର୍ୟ୍ୟନ୍ତ ମାଂସପେଶୀ ଘୋଳାବିନ୍ଧା ହେବା ।
ଏପରିକି ସ୍ମାଇନାଲ କଡ଼୍‌ରେ ଦରଜ ରହିବା ଏବଂ ଯନ୍ତ୍ରଣା ଅନୁଭବ କରିବା ।
ଚାଲିବା ଅଥବା ଦୌଡ଼ିବାରେ ଅସୁବିଧା ପରିଲକ୍ଷିତ ହେବା ।
ଲଗାତାର ଭାବେ ହାତ-ଗୋଡ଼ ଏବଂ ହାଡ଼ ଆଦି ସ୍ଥାନ ଝିମଝିମ ହୋଇଯିବା ଏହାର ଲକ୍ଷଣ ।
ଗୋଟିଏ ଅଥବା ଦୁଇଟି ହାତ ଗୋଦରା ହୋଇଯିବା ଅଥବା ଏହା ବେଶ କମଜୋର ହୋଇଯିବା ଏହାର ଲକ୍ଷଣ ।
